
REFERAT DE APROBARE

pentru proiectul de hotărâre privind activitatea asistenţilor personali ai persoanelor cu handicap grav desfăşurată în semestrul II al anului 2024


Prezentul referat de aprobare are la baza prevederile art.6 alin.(3) și art.30 alin.(1) și alin.(2) din Legea nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului privind activitatea  asistenţilor  personali  desfăşurată  în  semestrul II al anului 2024.
	Conform prevederilor art.40 alin.(2) din Legea nr.448/2006 privind protecţia şi promovarea drepturilor  persoanelor cu handicap, republicată şi actualizată, „Serviciul public de asistenţă socială dispune efectuarea de controale periodice asupra activităţii asistenţilor personali şi prezintă semestrial un raport consiliului local”.

Astfel, având în vedere prevederile:

	- prevederile art.40 alin.(2) din Legea nr.448/2006 privind protecţia şi promovarea drepturilor persoanelor cu handicap, republicată şi actualizată;
	- prevederile art.29 alin.(1) din H.G. nr.268/2007 pentru aprobarea Normelor metodologice de aplicare a prevederilor Legii nr.448/2006 privind protecţia şi promovarea drepturilor persoanelor cu handicap;
	- prevederile art.129 alin. (2) lit. d) şi  alin. (7) lit. b), art.139 alin. (1), art.196 alin.(1) lit.a) din Ordonanța de Urgență a Guvernului României nr.57/2019 privind Codul administrativ, cu modificările și completările ulterioare,  
Față de cele arătate mai sus, a fost inițiat proiectul de hotărâre pentru aprobarea Raportului privind activitatea asistenţilor personali ai persoanelor cu handicap grav desfăşurată  în  semestrul II al anului 2024, respectiv  perioada iulie – decembrie 2024.

